Title: Údaje v záhlaví
Author: Oddelenie informatiky
Last saved by: matuskova
Company: Magistrát hl.m. SR Bratislavy

MESTO MALACKY
Radlinského 2751/1, 901 01 Malacky

Ďalšie podmienky účasti navrhovateľa pre verejnú obchodnú súťaž na predaj časti pozemku na parcele číslo 3790/4, registra „C“ katastra nehnuteľností, o výmere 1302 m^2,  k.ú. Malacky, na Ulici Pri Maline v Malackách (pri novovybudovaných nájomných bytoch).  

1.	Výberového konania sa môže zúčastniť právnická a fyzická osoba, ktorá k návrhu predloží:

•	Originál alebo overenú kópiu výpisu z obchodného registra alebo výpisu 
zo živnostenského registra nie staršie ako 2 mesiace, z ktorého bude zrejmé, že má 
oprávnenie na stavebnú činnosť ;
•	Čestné prehlásenie, že nie je v konkurze ani v likvidácii, že po lehote splatnosti nedlhuje na daniach, odvodoch a poplatkoch štátu, poisťovniam, obciam a p.;
•	Čestné prehlásenie, že súhlasí s podmienkami určenými vyhlasovateľom.

2.	Navrhovateľ môže ponúknuť cenu minimálne vo výške znaleckého posudku, ktorá je 
81,97 €/m^2  a vyššiu. Vyhlasovateľ odmietne návrhy v nižšej cene.

3. Účel využitia pozemku musí byť v súlade so schváleným Územným plánom mesta Malacky, jeho zmien a doplnkov, čo podmieňuje výstavbu bytového domu, alebo polyfunkčného domu, pričom na prvom nadzemnom podlaží v rámci polyfunkcie môžu byť len administratívne  a obchodné priestory.   

4.  Navrhovateľ predloží štúdiu zastavanosti pozemku,  vzhľadom na využitie okolitých pozemkov. 

5.  Navrhovateľ sa zmluvne zaviaže, že ukončí plánovanú výstavbu najneskôr do troch rokov od vydania stavebného povolenia a nadobudnutí jeho právoplatnosti a podá žiadosť o vydanie stavebného povolenia najneskôr do 6 mesiacov odo dňa podpísania zmluvy o prevode vlastníckeho práva. Pri nesplnení tejto podmienky si  vyhlasovateľ vyhradzuje právo spätnej kúpy pozemku, za tých istých podmienok, za akých ho kupujúci nadobudol. 

6.  Navrhovateľ sa  zaväzuje, že pozemok neodpredá tretej osobe pred zahájením výstavby a vydaním stavebného povolenia.  

RNDr. Jozef Ondrejka
primátor mesta